2022. gada 22. februārī

**Karjeru kamaniņu sportā noslēdz trīs Latvijas Nacionālās izlases sportisti**

Noslēdzoties 2021./22. gada olimpiskajai sezonai, profesionālā sportista karjeru nolēmuši beigt trīs Latvijas Nacionālās kamaniņu sporta izlases atlēti: Riks Kristens Rozītis, Ulla Zirne un Elīza Tīruma.

Elīza Tīruma jau sezonas sākumā paziņoja, ka šī būs viņas pēdējā sezona kamaniņu sportā. Elīza ir pirmā sieviete, kura pēc Latvijas valsts neatkarības atgūšanas izcīnīja medaļu olimpiskajās spēlēs. 2014. gada Ziemas olimpiskajās spēlēs Sočos Elīza kopā ar Mārtiņu Rubeni un Andri un Juri Šiciem komandu stafetē savā olimpiskajā debijā izcīnīja bronzas godalgu. E. Tīruma kamaniņu sportā bija 17 gadus, no kuriem 13 gadus pavadīja Latvijas Nacionālās kamaniņu sporta izlases sastāvā. Sportiste ir piedalījusies trīs Ziemas olimpiskajās spēlēs: 2014. gada ZOS Sočos, 2018. gada ZOS Phjončhanā un 2022. gada ZOS Pekinā, kur, karjeru noslēdzot, komandu stafetē kopā ar Kristeru Aparjodu un Mārtiņu Botu/Robertu Plūmi izcīnīja vēl vienu olimpisko bronzu.

Trīspadsmit gadu laikā E. Tīrumas labākie sasniegumi:

* 2013. gada 44. FIL Pasaules čempionātā Vistlerā, Kanādā – bronza komandu stafetē;
* 2014. gada ZOS Sočos, Krievijā – bronza komandu stafetē;
* 2014. gada 45. FIL Eiropas čempionātā Siguldā, Latvijā – sudrabs komandu stafetē;
* 2015. gada 46. FIL Eiropas čempionātā Sočos, Krievijā – bronza komandu stafetē;
* 2016. gada 47. FIL Eiropas čempionāts Altenbergā, Vācijā – sudrabs individuālajās sacensībās;
* 2016. gada 47. FIL Eiropas čempionāts Altenbergā, Vācijā – sudrabs komandu stafetē;
* 2016. gada 46. FIL Pasaules čempionāts Kēningzē, Vācijā – bronza komandu stafetē;
* 2017. gada 48. FIL Eiropas čempionāts Kēningzē, Vācijā – bronza komandu stafetē;
* 2019. gada 50. FIL Eiropas čempionāts Oberhofā, Vācijā – bronza komandu stafetē;
* 2020. gada 4. FIL Sprinta pasaules čempionātā Sočos, Krievijā – bronza;
* 2021. gada 52. FIL Eiropas čempionātā Siguldā, Latvijā – sudrabs komandu stafetē.
* 2022. gada XXIV ZOS Pekinā, Ķīnā – bronza komandu stafetē.

E. Tīruma savas karjeras pēdējā sezonā sasniedza savu labāko rezultātu Pasaules kausu kopvērtējumā – 5. vietu.

Ulla Zirne kamaniņu sportā sākā trenēties astoņu gadu vecumā. Kopš 2009. gada Ulla tika iekļauta Junioru un jauniešu kamaniņu sporta izlasē un ar 2012./2013. gada sezonu Latvijas Nacionālājā kamaniņu sporta izlasē. Ulla Zirne 2012. gada pirmajās Jaunatnes Ziemas olimpiskajās spēlēs, kas norisināsjās Insbrukā, Austrijā izcīnīja bronzas godalgu. U. Zirne ir piedalījusies divās Ziemas olimpiskajās spēlēs: 2014. gada ZOS Sočos un 2018. gada ZOS Phjončhanā, kur komandu stafetē kopā ar Kristeru Aparjodu un Adri un Juri Šiciem izcīnīja sesto vietu.

Ullas Zirnes karjeras labākie sasniegumi:

* 2010./11. gada sezonas junioru un jauniešu Pasaules kausu kopvērtējumā – sudrabs;
* 2011./12. gada sezonas junioru un jauniešu Pasaules kausu kopvērtējumā – zelts;
* 2012. gada pirmajās Jaunatnes Ziemas olimpiskajās spēlēs –  **bronza**  un  **6. vieta** komandu stafetē;
* 2013. gada junioru Pasaules čempionātā Parksitijā, ASV –  **6. vieta**komandu stafetē;
* 2013. gada junioru Eiropas čempionātā Oberhofā, Vācijā –  **6. vieta**;
* 2014. gada junioru Eiropas čempionāta komandu stafetē Siguldā, Latvijā – **sudrabs** un 4. vieta individuālajās sacensībās;
* 2014. gada junioru Pasaules čempionāta komandu stafetē – **4. vieta**;
* 2015. gada junioru Pasaules čempionāta komandu stafetē Lillehamerē, Norvēģijā – **zelts**;
* 2016./2017. gada sezonas Nāciju kausa kopvērtējumā – sudrabs, komandu stafetes kopvērtējumā – sudrabs;
* 2019. gada Pasaules čempionātā Vinterbergā, Vācijā – **6. vieta;**
* 2019. gada Pasaules kausa posmā *BMW sprinta kausā* Sočos**, Krievijā – 5. vieta;**
* 2020. gada Pasaules Kausa posmā  BMW Sprinta kausa izcīņā Siguldā, Latvijā **–  6. vieta;**
* 2020. gada 51. FIL Eiropas čempionātā komandu stafetē Lillehamerē, Norvēģijā – **bronza;**
* 2021. gada 52. FIL Eiropas čempionātā Siguldā, Latvijā **– 7. vieta.**

Riks Kristens Rozītis kamaniņu sportā pavadīja 17 savus dzīves gadus. Kopš 2012./2013. gada sezonas R. K. Rozītis ir bijis Latvijas Nacionālajā kamaniņu sporta izlasē. Noslēdzot savu profesionālā sportista karjeru, Rozītis no sporta pavisam neaiziet, jo turpinās sevi realizēt trenera amatā, strādājot Latvijas Bērnu un jauniešu kamaniņu sporta skolā.

Rika Kristena Rozīša labākie sasniegumi:

* 2010./2011.gada sezonas jauniešu Pasaules kausu  kopvērtējumā – zelts**;**
* 2012 .gada pirmajās Jaunatnes Ziemas olimpiskajās spēlēs Insbrukā, Austrijā – **sudrabs un 6. vieta komandu stafetē**;
* 2013. gada junioru Pasaules čempionātā Parksitijā, ASV – **6. vieta** komandu stafetē;
* 2014. gada junioru Eiropas čempionātā Siguldā, Latvijā – **sudrabs** komandu stafetē;
* 2014. gada junioru Eiropas čempionātā Siguldā, Latvijā – **bronza;**
* 2013./2014. gada junioru Pasaules kausu kopvērtējumā – 4. vieta;
* 2015. gada 4. FIL U-23 Pasaules čempionātā Siguldā, Latvijā – **sudrabs;**
* 2016. gada 5. FIL U-23 Pasaules čempionātā Kēningzē, Vācijā **–  4. vieta;**
* 2016. gada 46. FIL Pasaules čempionātā Kēningzē, Vācijā – **10. vieta;**
* 2017. gada Pasaules čempionāta otrajā *BMW Sprinta kausa* izcīņā Insbrukā, Austrijā – 8. vieta;
* 2020. gada Pasaules kausa posmā *BMW Sprinta kausa* izcīņā Siguldā, Latvijā – **4. vieta;**
* 2021. gada 52. FIL Eiropas čempionātā Siguldā, Latvijā – **11. vieta.**

Informāciju sagatavoja:

Ieva Ose

LKSF sabiedrisko attiecību speciāliste

Tel. +371 282 66 456